
UŽUSALIŲ SENIŪNIJOS VYRIAUSIOJO SPECIALISTO 
PAREIGYBĖS APRAŠYMAS



I SKYRIUS
PAREIGYBĖS CHARAKTERISTIKA


1. Užusalių seniūnijos vyriausiasis specialistas yra karjeros valstybės tarnautojas. 


II SKYRIUS
PASKIRTIS

2. Užusalių   seniūnijos  vyriausiojo  specialisto  pareigybė  reikalinga  užtikrinti savivaldybės administracijos   struktūrinio  teritorinio  padalinio – filialo – seniūnijos  veiklą, tvarkyti seniūnijos dokumentų apskaitą, įgyvendinti  savivaldos  institucijų  sprendimus  seniūnijos  veiklos  klausimais, vykdyti gyvenamosios vietos deklaravimo duomenų ir gyvenamosios vietos nedeklaravusių asmenų apskaitos dokumentų tvarkymą ir pavaduoti seniūną jam nesant. 


III SKYRIUS
VEIKLOS SRITIS 

3. Šias pareigas einantis valstybės tarnautojas vykdo bendrosios veiklos srities – dokumentų valdymo, personalo valdymo, turto valdymo ir priežiūros, viešojo ūkio priežiūros ir kt. – funkcijas.


IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus: 
4.1. turėti aukštąjį universitetinį arba aukštąjį koleginį išsilavinimą;                 
4.2. išmanyti Lietuvos  Respublikos įstatymus,  Lietuvos  Respublikos Vyriausybės   nutarimus   ir  kitus   teisės  aktus,   reglamentuojančius  vietos  savivaldą,  viešąjį administravimą, valstybės tarnybą bei personalo valdymą, dokumentų rengimo ir įforminimo bei raštvedybą reglamentuojančius teisės aktus;
4.3. mokėti valdyti, kaupti, sisteminti, apibendrinti informaciją, sklandžiai dėstyti mintis raštu ir žodžiu, savarankiškai planuoti ir organizuoti savo darbinę veiklą; 
4.4. turėti ne mažesnį kaip 1 metų darbo stažą viešojo administravimo srityje;
4.5. mokėti dirbti šiomis kompiuterinėmis programomis: MS Word, MS Excel, Microsoft Outlook;  
4.6. išmanyti dokumentų rengimo, forminimo ir raštvedybos taisykles.
V SKYRIUS 
ŠIAS PAREIGAS EINANČIO VALSTYBĖS TARNAUTOJO FUNKCIJOS


5. Šias pareigas einantis valstybės tarnautojas atlieka šias funkcijas: 
5.1. rengia seniūnijos seniūno įsakymus veiklos, personalo, atostogų klausimais,  raštus, leidimus ir kitus dokumentus fiziniams ir juridiniams asmenims, siekiant užtikrinti seniūnijai pavestų funkcijų įgyvendinimą;
5.2. rengia su personalo valdymo funkcijomis susijusius dokumentus, įgyvendinant personalo valdymo funkcijas; 
5.3.  Lietuvos Respublikos notariato įstatymo, Lietuvos Respublikos civilinio kodekso ir Lietuvos Respublikos vietos savivaldos įstatymo nustatyta tvarka rengia dokumentus, reikalingus notariniams veiksmams atlikti, įgyvendinant LR notariato įstatymą ir LR civilinį kodeksą;
5.4. dalyvauja organizuojant viešųjų paslaugų teikimą ir (arba) prižiūri, kaip teikiamos viešosios paslaugos, teikia pasiūlymus administracijai dėl viešųjų paslaugų teikimo gerinimo;
5.5. teikia seniūnui pasiūlymus viešojo ūkio9, infrastruktūros, želdinių tvarkymo, socialinių paslaugų teikimo, kultūrinės bei sportinės veiklos srityse, siekiant veiklos tobulinimo šiais klausimais;
5.6. kontroliuoja ir kompetencijos ribose teikia seniūnui informaciją apie tarybos sprendimų, mero potvarkių, administracijos direktoriaus, seniūno įsakymų įgyvendinimą seniūnijos teritorijoje, kad būtų pasiekti savivaldybės ir seniūnijos strateginiai tikslai;
5.7. rengia pasiūlymus merui, administracijos direktoriui dėl seniūnijos dalyvavimo investicinėse programose, siekiant įgyvendinti savivaldybės strateginius tikslus;
5.8. organizuoja raštvedybą pagal norminių ir metodinių dokumentų reikalavimus, ruošia ir perduoda  seniūnijos dokumentų  bylas į valstybinį archyvą, įgyvendinant LR dokumentų ir archyvų įstatymą;
5.9. organizuoja viešojo ūkio priežiūrą seniūnijoje, siekiant viešųjų paslaugų teikimo gerinimo;
5.10. tvarko gyvenamosios vietos deklaravimo duomenų ir gyvenamosios vietos neturinčių asmenų apskaitą, išduoda seniūnijos aptarnaujamos teritorijos gyventojams LR gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus;
5.11. nesant seniūno (ligos, atostogų, komandiruotės metu ir kitais atvejais), laikinai 
vykdo seniūno funkcijas, siekiant užtikrinti seniūnijai pavestų funkcijų įgyvendinimą;
5.12. seniūno pavedimu atstovauja seniūniją įvairiose įstaigose ir organizacijose, siekiant išspręsti seniūnijos gyventojų keliamas problemas bei uždavinius;
5.13. Vyriausybės nustatyta tvarka išduoda leidimus laidoti, tvarko laidojimo dokumentaciją;
5.14. padeda organizuoti seniūnijos aptarnaujamoje teritorijoje gyvenamųjų vietovių bendruomenių atstovų – seniūnaičių rinkimus, juos protokoluoja. Protokoluoja seniūnijos pasitarimus, gyventojų susirinkimus; 
5.15. vykdo kitus  nenuolatinio pobūdžio seniūno pavedimus, kad būtų pasiekti savivaldybės strateginiai tikslai;
5.16. dalyvauja komisijų ir darbo grupių darbe tam, kad būtų reikiamai atliekamos seniūnijos funkcijos.


VI SKYRIUS 
ŠIAS PAREIGAS EINANČIO VALSTYBĖS TARNAUTOJO PAVALDUMAS


6. Šias pareigas einantis valstybės tarnautojas tiesiogiai pavaldus seniūnijos seniūnui.



Susipažinau 


_______________        ____________________            ________________
     (Parašas)                       (Vardas, pavardė)                          (Data)

